ટૂંકમાં કહીએ તો આ ફિલ્મમાં એવું કશું ફાટી નથી પડતું કે આપણે રૂપિયા ખર્ચીને ટૉકીઝે હડી કાઢીએ. ઇમરાન હાશ્મીના ફૅન્સ કદાચ થનગનતા મલ્ટિપ્લેક્સ સુધી લાંબા થશે, પરંતુ તેમને દુ:ખ થાય એવી એક વાત એ છે કે ફિલ્મમાં કાન લાલ કરી દે એવો એકેય ગરમાગરમ બેડરૂમ-સીન નથી. ભારતના ઇંગ્લૅન્ડ-પ્રવાસ જેવી પાંચ-પંદર ટકા સારી અને બાકી મોટા ભાગે કંગાળ એવી આ ફિલ્મની GVD રિલીઝ થાય ત્યાં સુધી રાહ જોવામાં જ ભલાઈ છે. ત્યાં સુધી આપણે ગણપતિબાપ્પાને વધાવીએ અને આશા રાખીએ કે આપણા પૈસા અને સમયનું પૂરેપૂરું વળતર આપે એવી દમદાર ફિલ્મો આપણને જોવા મળે.